Ego Petrus, comes Autissiodorensis et Tornodorensis, notum facio universis præsentes litteras inspecturis, quod promisi et juravi domino meo Odoni, duci Burgundiæ, quod ego, hæres meus, qui Mailliacum tenebit, capiemus domum de Votenayo de prædicto duce, et de ejus hæredibus, et quotiens domino duce necesse fuerit, ipsam domum pro negotio suo ei tradam ita munitam sicut eam invenerit, et ipse in eo statu in quo ei tradam michi reddet, et hoc mihi jurabit. Si, vero, quod absit, ab iis conventionibus voluero resilire, infra octo dies submonitionis domini ducis, palicium dictæ domus dirui faciam. Hoc autem fide prestita, de mandato meo manu ceperunt Bartholomæus de Polisiaco; Willelmus de Migeio; Galterius marescallus; Gaufridus, camerarius, et Johannes Columbs, qui, si ab hiis conventionibus resilirem, hostagium tenerent apud Montbar, donec plenius emenderetur. Actum, anno Gratiæ millesimo ducentesimo quinto, mense februario.